Predaj akcií Dexia Banka

Mesto Žilina má v r. 2008 povinnosť splatiť komunálne obligácie vo výške 100 mil. Sk a výnos z týchto obligácií vo výške 7,8 mil. Sk. V predchádzajúcich rokoch nebola v dostatočnej intenzite vytváraná tvorba umorovacieho fondu, čo má za následok, že v roku 2008, mesto Žilina bez ďalších reštrikčných opatrení, nebude mať dostatok zdrojov na splatenie komunálnych obligácií.
V súčasnosti je podiel mesta Žilina na akciovom portfóliu Dexia banky veľmi nízky   (cca 2%), čo nevytvára žiadne možnosti na vplyv mesta pri presadzovaní svojich zámerov v banke a jeho pozícia je len statická.
Dexia banka v rámci riešenia svojho akcionárskeho zloženia, ponúkla mestu odkúpenie akcií mesta v Dexia banke v počte 2000 ks, ISIN: Sk 111 000 1270, v nominálnej hodnote 12 000 Sk/akcia, za 48 000 Sk/akcia. Táto ponuka je pre mesto veľmi lukratívna, pretože v súčasnosti sa cena akcií Dexia banky na burze pohybuje na kótovanej úrovni               42 700 Sk/akcia a posledná nezrealizovaná ponuka bola na úrovni 40 000 Sk/akcia.
Vzhľadom na výhodnosť ponuky Dexia banky, pričom ostatné oslovené inštitúcie (Tatra banka, OTB, brookerská spoločnosť Sevis Group) neprejavili záujem o odkúpenie akcií v tak vysokej hodnote a vzhľadom k tomu, že predajom akcií bude zabezpečené krytie splatenia komunálnych obligácií, odporúčame schváliť predaj akcií Dexia banky podľa uvedenej ponuky, platnej do 30. 10. 2007.

Návrh uznesenia:
1.	Mestské zastupiteľstvo schvaľuje predaj akcií Dexia banka Slovensko,                   ISIN: SK 111 000 1270 v počte 2000 ks za hodnotu 48 000 Sk/akcia v prospech Dexia banky. 
2.	Poveruje primátora mesta, Ivana Harmana, realizovať predaj akcií v intenciách schválenia.
3.	Ukladá prednostovi mestského úradu, Ing. Viliamovi Mikulášovi alokovať získané finančné prostriedky v r. 2008 bez ďalšieho zvyšovania úverovej zaťaženosti mesta.